Deg tneɣrit, ad iqader uselmad isragen n temsirt i d-iteddun : - Asenked n temsirt; - Asumer n urmud n tira s usemres n uḍris yettwaslemden yakan; - Seg uḍris yettwaslmeden yakan, ad yili yefren-d uselmad yiwet n tseddart ara yaru ɣef tfelwit. Afran n tseddart, ad d-yili almend n tnaktin i ira ad tent-yesselmed d yilɣiten i ira ad ten-yessejji; - Ammud n tseddart s usenned ɣef tnaktin d yilɣiten i ira ad ten-yessejji; - Simmal, tetteddu temsirt, ad yessutur uselmad seg yinelmaden-is akken ad d-fken imedyaten ara yarun nutni ɣef tfelwit; - Deg taggara n temsirt, ad d-yezzubet uselmad taseddart i yinelmaden;